钦定古今图书集成/明伦汇编/官常典/第059卷 > 菑川思王终古
## 钦定古今图书集成/明伦汇编/官常典/第059卷 > 菑川思王终古

按《汉书高五王传》，齐悼惠王子菑川懿王志，懿王子
靖王建，靖王子顷王遗，顷王子思王终古。五凤中，青
州刺史奏终古使所爱奴与八子及诸御婢奸，终古
或参与被席，或白昼使裸伏，犬马交接。终古亲临观
产子，辄曰：“乱不可知。”使去其子。事下丞相，御史奏终
古位诸侯王，以令置八子，秩比六百石，所以广嗣重
“祖也。而终古禽兽行，乱君臣夫妇之别，悖逆人伦，请
逮捕。”有诏削四县。二十八年薨，子考王尚嗣。五年薨，
子孝王横嗣。三十一年薨。子怀王交嗣。六年薨，子永
嗣，王莽时绝。